Vispārējās tiesas 2023. gada 18. oktobra rīkojums – Renco Valore un Seopult/Komisija (Madeiras Brīvā zona)
(Lietas T-588/22 un T-660/22) 1
(Valsts atbalsts – Madeiras Brīvā zona – Atbalsta shēma, ko īstenojusi Portugāle – Lēmums, kurā ir konstatēta šīs shēmas neatbilstība Lēmumiem C(2007) 3037 final un C(2013) 4043 final, šī shēma atzīta par nesaderīgu ar iekšējo tirgu un uzdots atgūt atbalstu, kas piešķirts, īstenojot šo shēmu – Jēdziens “pastāvošs atbalsts” Regulas (ES) 2015/1589 1. panta b) punkta ii) apakšpunkta izpratnē – Atgūšana – Tiesiskā paļāvība – Tiesiskā drošība – Papildu pamati, ko izvirzījusi persona, kas iestājusies lietā – Pieņemamība – Acīmredzami juridiski nepamatotas prasības)
Tiesvedības valoda – portugāļu
Lietas dalībnieki
Prasītāja lietā T-588/22: Renco Valore SpA (Pezāro [Pesaro], Itālija) (pārstāvji: A. Gaspar Schwalbach, C. Pinto Xavier un M. Cotrim, advokāti)
Prasītāja lietā T-660/22: Seopult LTD (Limasola, Kipra) (pārstāvji: A. Gaspar Schwalbach, C. Pinto Xavier un M. Cotrim, advokāti)
Atbildētāja: Eiropas Komisija (pārstāvji: I. Barcew un P. Caro de Sousa)
Persona, kas iestājusies lietā prasītas lietā T-660/22 prasījumu atbalstam: Grapevine Investimentos e Serviços, Lda (Zona Franca da Madeira) (Funšala, Portugāle) (pārstāvji: A. Gaspar Schwalbach un C. Pinto Xavier, advokāti)
Priekšmets
Prasībās, kas pamatotas ar LESD 263. pantu, prasītājas lūdz atcelt Komisijas Lēmuma (ES) 2022/1414 (2020. gada 4. decembris) par atbalsta shēmu SA.21259 (2018/C) (ex 2018/NN), ko Portugāle īstenoja attiecībā uz Zona Franca da Madeira (ZFM) – III režīms (OV 2022, L 217, 49. lpp.), 1., 4. un 5. pantu.
Rezolutīvā daļa
Lietas T-588/22 un T-660/22 apvienot šā rīkojuma pieņemšanas vajadzībām.
Prasības noraidīt ka acīmredzami juridiski nepamatotas.
Renco Valore SpA un Seopult LTD atlīdzina tiesāšanās izdevumus.
Grapevine Investimentos e Serviços, Lda (Zona Franca da Madeira) sedz savus tiesāšanās izdevumus, kā arī atlīdzina izdevumus, kas saistībā ar tās iestāšanos lietā ir radušies Eiropas Komisijai.
____________
1     OV C 424, 7.11.2022.